**Mohamed el-Hadi Yussif el-Kawisah** (arab. محمد الهادي يوسف الكويسح‎, *Muḥammad al-Hādī Yūsuf al-Kawīsa*, s. 8. maaliskuuta 1987) on libyalainen judoka. Hän voitti Afrikan-mestaruuden 2011 ja on samalla ensimmäinen libyalainen, joka on voittanut Afrikan mestaruuden judossa. El-Kawisah kilpaili myös kerran olympialaisissa 2016.

Ura
---

El-Kawisah sai ensimmäisen sijoituksen kansainvälisessä turnauksessa heinäkuussa 2007, oltuaan seitsemän Afrikan kisoissa Algeriassa.

Seuraavan vuoden 2008 el-Kawisah aloitti tammikuussa järjestettyssä kansainvälissä turnaukessa Mauritiuksessa, jossa hän sijoittui kolmanneksi. Lokakuussa el-Kawisah kilpaili Ranskassa Troyesissa järjestetyssä turnauksessa, jossa hän saavutti hopeaa hävittyään loppuottelussa Alaa El Idrissille. Joulukuussa el-Kawisah kilpaili vielä kotimaassaan Poliisien maailmanmestaruuskilpailuissa, jossa hän saavutti pronssia.

Toukokuussa 2009 el-Kawisah oli mukana Afrikan mestaruuskilpailuissa Mauritiuksessa, jossa hän saavutti hopeaa hävittyään loppuottelussa Alaa El Idrissille.

Huhtikuussa 2010 el-Kawisah oli toistamiseen mukana Afrikan mestaruuskilpailuissa, jotka järjestettiin Kamerunissa. Tällä kertaa hän sijoittui viidenneksi.

### Afrikan mestaruus (2011)

Huhtikuussa 2011 hän oli mukana Senegalissa järjestetyissä Afrikan mestaruuskilpailuissa. El-Kawisah eteni aina loppuotteluun saakka toista kertaa urallaan. Hän voitti avauskierroksella Yassine Moudatirin ja sen jälkeen Idriss Mahoundin. Välierissä el-Kawisah pudotti Lusanda Ngoman jatkosta. Loppuottelussa hän onnistui saavuttamaan mestaruuden voitettuaan Fraj Dhouibin. Samalla hänestä tuli ensimmäinen Afrikan mestaruuden judossa voittanut libyalainen. Syyskuussa el-Kawisah osallistui Afrikan kisoihin, jotka järjestettiin Mozambikissa. Hän saavutti kisoissa pronssia.

Huhtikuussa 2012 el-Kawisah lähti Marokossa järjestettäviin Afrikan mestaruuskilpailuihin hallitsevana mestarina. Hän sijoittui lopulta viidenneksi. Pian toukokuussa el-Kawisah oli mukana Azerbaijanissa järjestetyssä Grand Prix turnauksessa, jossa hän saavutti pronssia. Kesäkuussa el-Kawisah sijoittui seitsemänneksi maailmancupissa, Espanjassa.

Huhtikuussa 2013 hän saavutti pronssia Afrikan mestaruuskilpailuissa, Mozambikissa.

Kesäkuussa 2014 el-Kawisah ei kyennyt saavuttamaan mitalia Afrikan mestaruuskilpailuissa ja jäi seitsemänneksi.

Huhtikuussa 2015 hän sen sijaan onnistui etenemään kolmatta kertaa Afrikan mestaruuskilpailuissa loppuotteluun. El-Kawisah hävisi mestaruuden Yassine Moudatirille. Syyskuussa hän oli mukana kolmatta kertaa Afrikan kisoissa, jossa el-Kawisah sijoittui seitsemänneksi.

Tammikuussa 2016 el-Kawisah oli ensimmäistä kertaa mukana Tunisian Openissa, jossa hän sijoittui seitsemänneksi. Huhtikuussa el-Kawisah saavutti toista kertaa pronssia Afrikan mestaruuskilpailuissa. Elokuussa hän oli mukana ensimmäistä kertaa Olympialaisissa, jotka järjestettiin Brasiliassa. El-Kawisah sijoittui 32 parhaan joukkoon hävittyään Yeldos Smetoville, joka lopulta voitti olympiahopeaa.

Huhtikuussa 2018 el-Kawisah kilpaili alle 73-kiloisten sarjassa Afrikan mestaruuskilpailuissa, Tunisiassa, jossa hän sijoittui viidenneksi.

Lähteet
-------

1. ↑  Mohamed ELKAWISAH *olympics.com* Viitattu 28.3.2022 (englanniksi)
2. ↑  African Games Alger - Event *judoinside.com* Viitattu 28.3.2022 (englanniksi)
3. ↑  International Tournament of Mauritius - Event *judoinside.com* Viitattu 28.3.2022 (englanniksi)
4. ↑  Tournament Troyes - Event *judoinside.com* Viitattu 28.3.2022 (englanniksi)
5. ↑  World Police Championships Tripoli - Event *judoinside.com* Viitattu 28.3.2022 (englanniksi)
6. ↑  African Championships Mauritius - Event *judoinside.com* Viitattu 28.3.2022 (englanniksi)
7. ↑  African Championships Yaounde - Event *judoinside.com* Viitattu 28.3.2022 (englanniksi)
8. ↑  African Championships Dakar - Event *judoinside.com* Viitattu 28.3.2022 (englanniksi)
9. ↑  African Games Maputo - Event *judoinside.com* Viitattu 28.3.2022 (englanniksi)
10. ↑  African Championships Agadir - Event *judoinside.com* Viitattu 28.3.2022 (englanniksi)
11. ↑  Grand Prix Baku - Event *judoinside.com* Viitattu 28.3.2022 (englanniksi)
12. ↑  World Cup Madrid - Event *judoinside.com* Viitattu 28.3.2022 (englanniksi)
13. ↑  African Championships Maputo - Event *judoinside.com* Viitattu 28.3.2022 (englanniksi)
14. ↑  African Championships Port Louis - Event *judoinside.com* Viitattu 28.3.2022 (englanniksi)
15. ↑  African Championships Libreville - Event *judoinside.com* Viitattu 28.3.2022 (englanniksi)
16. ↑  African Games Brazzaville - Event *judoinside.com* Viitattu 28.3.2022 (englanniksi)
17. ↑  African Open Tunis - Event *judoinside.com* Viitattu 28.3.2022 (englanniksi)
18. ↑  African Championships Tunis - Event *judoinside.com* Viitattu 28.3.2022 (englanniksi)
19. ↑  Summer Olympics Bio *espn.com* Viitattu 28.3.2022 (englanniksi)
20. ↑  African Championships Tunis - Event *judoinside.com* Viitattu 28.3.2022 (englanniksi)